Diari Oficial de la Generalitat Valenciana


Sumari del DOGV 4782, del 24-06-2004 (2004/6371)

RESOLUCIÓ de 4 de juny de 2004, de la Direcció General d'Energia, de la Conselleria d'Infraestructures i Transport, per la qual s'atorga a la Compañía Española de Gas, SA, autorització administrativa per a la construcció d'instal·lacions de distribució de gas natural canalitzat al terme municipal de Torís a la província de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4782

Data del DOGV
:   24-06-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/6371


Data del document
:   04-06-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Turís
    * gas natural
    * infraestructura urbana
    * empresa privada

RESOLUCIÓ de 4 de juny de 2004, de la Direcció General d'Energia, de la Conselleria d'Infraestructures i Transport, per la qual s'atorga a la Compañía Española de Gas, SA, autorització administrativa per a la construcció d'instal·lacions de distribució de gas natural canalitzat al terme municipal de Torís a la província de València. [2004/X6371]
  
Vista la sol·licitud presentada per la Compañía Española de Gas, SA, amb data 18 de febrer de 2000, en el Servici Territorial d'Indústria i Energia de València, junt amb el projecte d'instal·lacions firmat per Pedro Roldán Porta, visat pel Col·legi Oficial de Perits i Enginyers Tècnics Industrials de València, amb data 8 de març de 2000, perquè li siga atorgada la concessió administrativa per al servici públic de distribució de gas natural per canalització al terme municipal de Torís (València), per a usos domèstics, comercials i industrials.
  
Atés que amb data 4 d'abril de 2000 es va notificar a l'Ajuntament de Torís, i es va sol·licitar l'informe, en compliment de l'article 11 del Reglament General del Servici Públic de Gasos Combustibles aprovat pel Decret 2.913/1973, de 26 d'octubre, i s'acompanyà l'anunci perquè fóra sotmés a informació publica. Amb data 19 de maig de 2000, i Registre d'eixida núm. 818, l'Ajuntament de Torís va respondre, va acompanyar l'anunci citat i va fer constar que ha estat exposat durant 20 dies ?des de l'11 d'abril fins al 6 de maig del citat any-. No hi ha constància en l'expedient d'esta Conselleria, de cap manifestació en el termini referit.
  
Atés que realitzada la informació pública, a què fa referència l'article 11 del Decret 2.913/1973, de 26 d'octubre, pel qual s'aprova el Reglament General del Servici Públic de Gasos Combustibles, es va publicar en els diaris Levante i Las Provincias del dia 28 d'abril de 2000, en el Diari Oficial de la Generalitat Valenciana, d'11 de maig de 2000, i el Butlletí Oficial de la Província de València, de 3 de maig de 2000, i en el tauler d'anuncis de l'Ajuntament de Torís durant el termini de vint dies hàbils ?com consta en l'expedient segons l'escrit rebut de l'alcalde de la corporació, de 18 de maig de 2000-. D'acord amb la documentació que està en l'expedient, no s'han presentat al·legacions a la mencionada sol·licitud dins del termini establit reglamentàriament, segons l'escrit del Servici Territorial d'Indústria i Energia de 02.05.2001.
  
Atés que la companyia Cepsa Elf Gas, SA, va presentar amb data 11 de setembre de 2000, en el Servici Territorial d'Indústria i Energia de València un escrit en què sol·licita l'activitat d'emmagatzematge de gas liquat del petroli per al subministrament de gas canalitzat al terme municipal de Torís, i aporta, posteriorment, el 9 de novembre de 2000, un precontracte amb l'Ajuntament de Torís a l'efecte d'agilitar, mentre que siga possible, la resolució de l'expedient anteriorment sol·licitat.
  
Atés que amb data de Registre d'eixida 10.10.2003 la Direcció General d'Indústria i Investigació Aplicada, de la Conselleria d'Indústria, Comerç i Turisme, va dirigir dos escrits a les mercantils, Compañía Española de Gas, SA, i Cepsa Elf Gas, SA, en què sol·licita, d'acord amb la disposició transitòria sisena del Reial Decret 1.434/2002, de 27 de desembre:
  
- Justificació d'haver donat compliment a la disposició transitòria cinquena del citat reial decret relativa a la inscripció en la secció corresponent del Registre Administratiu de Distribuïdors, Comercialitzadors i Consumidors Qualificats de combustibles gasosos per canalització.
  
A més a Cepsa Elf Gas, SA, l'actualització del document del projecte d'emmagatzematge de GLP per al subministrament de gas canalitzat al terme municipal de Torís (València).
  
Per a la Compañía Española de Gas, SA, es va sol·licitar: l'actualització del document de l'estudi d'inversions i planificació de xarxa de gas al municipi de Torís.
  
Atés que amb data 26.11.2003 de la Compañía Española de Gas es va rebre resposta a l'escrit anteriorment citat, i acompanyat de la documentació següent:
  
a) Justificació d'haver donat compliment a la disposició transitòria cinquena del Reial Decret 1.434/2002.
  
b) Dades relatives al punt de connexió.
  
c) Actualització del document sobre l'estudi d'inversions i planificació de la xarxa de gas del municipi i normes d'aplicació i
  
d) Còpia del Projecte d'autorització administrativa per a la distribució de gas natural, firmat per Rosa Ana Frasquet Sánchez i visat el 14.11.2003 pel Col·legi Oficial d'Enginyers Industrials de la Comunitat Valenciana i Albacete.
  
D'una altra part, la companyia Cepsa Elf Gas, SA, no va respondre el primer escrit citat per ser el domicili desconegut, i es va rebre en la Conselleria amb data 21.01.2004, el justificant de recepció corresponent a un segon escrit que se li va dirigir amb data 05.01.2004 per la Conselleria d'Indústria, Comerç i Turisme. En este se sol·licitava la informació mencionada i se li concedia un termini de resposta de deu dies, d'acord amb el que establix l'article 76 de la Llei 30/1992, de 26 de novembre, i se li indicava, igualment, que transcorreguts tres mesos es produiria la caducitat de l'expedient de sol·licitud. A data actual, han transcorregut els terminis referits, sense que s'haja produït cap comunicació per part de la citada mercantil.
  
Atés que la Llei 34/1998, de 7 d'octubre, del Sector d'Hidrocarburs, en la disposició addicional sisena, extingix totes les concessions per a activitats incloses en el servici públic de subministrament de gasos combustibles per canalització, i queden substituïdes de ple dret per autoritzacions administratives de les establides en el títol IV de la citada llei.
  
Vist l'informe emés pel Servici Territorial d'Indústria i Energia de València, de data 30 d'abril de 2001, sobre les sol·licituds presentades d'autorització administrativa per a subministrament i distribució de gas natural per canalització al municipi de Torís.
  
Atés que per aplicació de l'article 55 punt 1 apartat b) de la citada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.
  
Vist el Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
  
Atés que s'han complit els tràmits reglamentaris en l'expedient instruït a l'efecte.
  
Atés que d'acord amb l'article 73.2 i l'article 3.3. d) de la Llei 34/1998, i la normativa autonòmica corresponent, la competència per a resoldre correspon a la Direcció General d'Energia.
  
Esta Direcció General d'Energia, resol:
  
Atorgar l'autorització administrativa a la Compañía Española de Gas, SA, per a la construcció d'instal·lacions de distribució de gas natural al terme municipal de Torís a la província de València i les característiques de la qual es reflectixen en el projecte d'instal·lacions firmat per Rosa Ana Frasquet Sánchez, visat pel Col·legi Oficial Enginyers Superiors Industrials de la Comunitat Valenciana i Albacete, amb data 11 de setembre de 2003, i en el projecte estudi d'inversions i planificació de xarxa de gas del municipi de Torís, de gener de 2000, firmat per Pedro Roldán Porta, sense perjuí de la concessió administrativa atorgada a Enagas, SA, per a usos industrials per mitjà de la Resolució, d'1 de juny de 1993, de la Conselleria d'Indústria, Comerç i Turisme durant el període establit per l'article 14 del Reial Decret Llei 6/2000, de 23 de juny, de Mesures Urgents d'Intensificació de la Competència en Mercats de Béns i Servicis, que modifica la disposició transitòria quinzena de la Llei 34/1998, de 7 d'octubre, del Sector d'Hidrocarburs.
  
La present autorització administrativa prèvia s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:
  
Primera. El titular d'esta constituirà en el termini d'un mes una garantia per valor de 22.834,66 euros, import del dos per cent del major dels pressupostos de les instal·lacions que figuren en l'expedient de sol·licitud, per a garantir el compliment de les seues obligacions, d'acord amb el que assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs. La dita fiança es constituirà en la Tresoreria del Servici Territorial de València, de la Conselleria d'Economia, Hisenda i Ocupació, de conformitat amb l'Orde de 14 de febrer de 1986, i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització una vegada que la Unitat Territorial d'Energia de València formalitze l'acta de posada en marxa de les instal·lacions a què es referix la present resolució.
  
Segona. La Compañía Española de Gas, SA, complirà les obligacions que estrictament s'assenyalen en l'article 74, obligacions dels distribuïdors de gas natural, i en el punt 1 de l'article 83, obligacions i drets dels distribuïdors i comercialitzadors en relació amb el subministrament, de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.
  
Tercera. El titular de la present autorització fruirà, com a distribuïdor, dels drets que assenyalen els articles 75 i 83 de la Llei 34/1998, de 7 d'octubre, del Sector d'Hidrocarburs, així com els que s'assenyalen en l'article 10 del Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
  
Quarta. Les instal·lacions que s'ha d'establir es faran d'acord amb el projecte tècnic d'execució que s'ha de presentar en la Unitat Territorial d'Energia de València en el termini de dos mesos, comptadors a partir de la data de la publicació de la present resolució en el Diari Oficial de la Generalitat Valenciana, i es referiran als elements compresos en l'àmbit d'aplicació del Reglament de Xarxes i Connexions de Combustibles Gasosos aprovat per l'Orde de 18 de novembre de 1974 (BOE 6 desembre 1974) i modificat per l'Orde de 26 d'octubre de 1983 (BOE de 08.11.83) i la seua correcció d'errors (BOE de 23.07.84), l'Orde de 6 de juliol de 1984 (BOE de 23.07.84), l'Orde de 9 de març de 1994 (BOE de 21.03.94), l'Orde de 29 de maig de 1998 (BOE d'11.06.98), i compliran el dit reglament, així com les disposicions i normes tècniques que en general siguen d'aplicació. Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.
  
Cinquena. La present autorització en cap cas s'entendrà concedida en règim de monopoli ni concedirà drets exclusius, tal com indica l'article 73 de la Llei 34/1998, de 7 d'octubre, del Sector d'Hidrocarburs.
  
Sisena. La present autorització administrativa s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o d'altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això d'acord amb el que disposa l'article 73.4 de la Llei 34/1998, de 7 d'octubre.
  
Setena. La determinació de les tarifes i del règim econòmic que siguen d'aplicació per al subministrament de gas natural es regiran per les disposicions vigents en cada moment.
  
Huitena. La present autorització s'atorga sense perjuí de tercers i deixa fora de perill els drets particulars.
  
Novena. Serà causa de revocació de la present autorització administrativa prèvia:
  
- L'incompliment de la constitució del depòsit de garantia en la forma i termini assenyalat en el present condicionat.
  
- L'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que el justifique.
  
Desena. La present autorització entrarà en vigor l'endemà de la publicació en el Diari Oficial de la Generalitat Valenciana.
  
La present resolució no és definitiva en via administrativa i contra la qual pot interposar-se recurs d'alçada davant el secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.